નડિયાદ શાક માર્કેટ પાસે રહેતા પ્રવિણભાઇ દેવીપુજકનો બે વર્ષનો પુત્ર સતિશ રમતાં રમતાં એકાએક પાણીના ટાંકીમાં પડી જતાં તેને બહાર કાઢી તુરંત જ શહેરના પશ્ચિમ વિસ્તારમાં આવેલ ખાનગી હોસ્પિટલમાં લઇ જવામાં આવ્યો હતો. જ્યાં ફરજ પરના તબીબે તેને મૃત ઘોષિત કર્યો હતો. આ મામલે શહેર પોલીસ દ્વારા તપાસ હાથ ધરવામાં આવી છે. પૂછપરછમાં સતિશ ઘરની બહાર રમતો હતો, તે સમયે પાડોશીની પાણીની ટાંકીમાં ડોકિયું કરવા જતાં તેણે સંતુલન ગુમાવતા તે ટાંકીમાં પડ્યો હતો અને ડૂબ્યો હતો. થોડા સમય બાદ પરિવારે તેની શોધખોળ કરતાં સતિષ ટાંકીમાંથી મળ્યો હતો.